Document ID: /roh_data/filtered/fineweb-2-filterrobots_roh.jsonl.gz/65328

L’Europa sto spetgar fin a in milliun fugitivs
- Mardi, 22.9.2015, 14:13
L'Organisaziun da cooperaziun e svilup economic en l'Europa OECD stima ch'igl è vinavant da quintar cun blers fugitivs, quai independent da la crisa en la Siria.
La raschun sajan las bleras crisas che na possian betg vegnir schliadas a curta vista. Fin la fin da quest onn quinta l'organisaziun perquai cun fin in milliun fugitivs en l'Europa. E quels hajan il dretg sin protecziun.
La politica stoppia far tut il pussaivel per integrar ils migrants, scriva la OECD. L'Europa haja profità da las undas da fugitivs suenter la segunda guerra mundiala.
RR Novitads 14:00